《奉解水石纷》
宋代·曾丰

江深寂无声，旁岸时虢虢。
推篷细听之，乃是石间滴。
固知水之鸣，多出石之激。
如何厌喧人，罪水不罪石。
吾在水石间，雅性虽嗜默。
鸣非吾敢嫌，激非吾敢责。
奉解水石纷，两各适其适。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。